ད་ལྟའི་རྣམ་ཤེས་
འདིས་རང་གི་རིགས་འདྲའི་རྫས་རྒྱུན་སྐྱེད་ནུས་པ་ནང་བཞིན། འཆི་ཁ་མའི་རྣམ་ཤེས་
ཀྱང་རྫས་རྒྱུན་ཆད་མེད་དུ་འཇུག་ཆོག་པར། སློབ་དཔོན་གྱིས། "ནུས་ལྡན་མཐོང་བ་གང་
དེ་ལ། །ཅི་ཞིག་ཡོད་འགྱུར་གང་མེད་པ། །གང་གིས་ཕྱི་ནས་མཚམས་སྦྱོར་མེད། །”ཅེས་
སོགས་གསུངས་ཡོད་པས་ལུགས་ཇི་བཞིན་ཤེས་འདོད་ན་གཞུང་དོན་དངོས་ལ་འཇུག་པར་བྱའོ།།
གོམས་པ་སྔོན་སོང་སྒྲུབ་པའི་རྟགས།
ཁོང་གིས་འདིར། སྐྱེ་བ་སྔ་མའི་སྒྲུབ་བྱེད་བགྲང་སྐབས་སུ། ཆོས་གྲགས་ཀྱིས། རིགས་
འདྲ་སྔོན་སོང་གིས་བསྒྲུབས། མཁན་ཆེན་ཞི་ཚོས། ཉེར་ལེན་སྔོན་སོང་གིས་བསྒྲུབས། སློབ་
དཔོན་དཔའ་བོས། གོམས་པ་སྔོན་སོང་གིས་བསྒྲུབས། ལེགས་ལྡན་འབྱེད་ཀྱིས། མྱོང་བ་
སྔོན་སོང་གིས་བསྒྲུབས་ཡོད་ཅེས་བགོ་བཤའ་བརྒྱབ་པ་འདིའང་གད་མོ་འཆོར་ས་ཞིག་
མིན་འགྲོ། སློབ་དཔོན་དེ་དག་གིས། རིགས་འདྲ་སྔོན་སོང་དང་། ཉེར་ལེན་སྔོན་སོང་
སོགས་སྒྲུབ་ཆོས་སུ་བཀོད་པ་ཡིན་གྱི། སྒྲུབ་བྱེད་དུ་བཀོད་པ་མིན་པས། རིགས་འདྲ་སྔོན་
སོང་དང་། ཉེར་ལེན་སྔོན་སོང་དག་གིས། སྐྱེ་བ་སྔ་མ་བསྒྲུབས་པར་བྱས་པ་ཡིན་ཞེས་
བཤད་པ་འདི་བསྒྲུབ་བྱ་སྒྲུབ་བྱེད་གོ་ལྡོག་ཏུ་ཐལ་བའི་སྐྱོན་གྱིས་གོས་ཡོད་པ་ཤེས་པར་
གྱིས།
རིགས་པ་འདི་དག་སློབ་དཔོན་དེ་རྣམས་ཀྱི་གཞུང་ན་ཐུན་མོང་དུ་སྣང་བས་ན། བགོ་
བཤའ་སོ་སོར་བརྒྱབ་སྟེ། འདི་ནི་ཁོང་གི་རེད། དེ་ནི་གན་གི་རེད་ཅེས་ཟས་སྐལ་བགོ་བ་
203

ལོག་རྟོག་ཕྱིར་ཟློག
ནང་བཞིན་རྩིས་ཁྲ་བྱེད་རྒྱུ་ཅི་ཡང་མེད། དཔེར་ན། གོམས་པ་སྔོན་སོང་སྒྲུབ་པའི་རིགས་
པ་འདི། རྣམ་འགྲེལ་ལས།" གོམས་ལས་འདོད་ཆགས་སོགས་གསལ་བ། །མཐོང་ཕྱིར། །"ཞེས་
དང༌། སློབ་དཔོན་དཔའ་བོས།"བཙས་མ་ཐག་ཏུ་སུས་ཀྱང་མ་བསྟན་པར། །ཁ་ཟས་ཟ་
བར་རྩོལ་བ་བྱེད་པ་དང་། །ནུ་ཞོ་འཐུང་བར་རྩོལ་བ་བྱེད་པ་ཡང་། །དེ་དག་ཚེ་རབས་
གཞན་ལ་གོམས་པའི་མཐུས། །"ཞེས་དང་། སློབ་དཔོན་ལེགས་ལྡན་འབྱེད་ཀྱིས། "བེའུ་
ཡང་སྔོན་ཆད་གོམས་བྱས་པས། །བྱུང་མ་ཐག་ཏུ་ཟས་འཚོལ་བྱེད། ། ཟས་ཀྱི་དོན་དུབསྐྱོད་
པའི་ཕྱིར། །དཔེར་ན་དབང་པོ་སྨིན་པ་བཞིན། །"ཞེས་གཞུང་དེ་དག་ལས་གཅིག་མཚུངས་
སུ་བསྟན་པ་ལྟ་བུ་རེད། དེ་བས། སློབ་དཔོན་དཔའ་བོ་གཅིག་པུར་ཆེད་གཏད་བྱས་པ་
འདི་ཡང་། གཞུང་ཆེན་ཁག་ལ་ཐོས་རྒྱ་ཆུང་བའི་རྟགས་ཤིག་ཡིན་པ་མིན་འགྲོ
བེའུ་བཙས་མ་ཐག་ཏུ་རང་ཤུགས་ཀྱིས་ནུ་མ་འཚོལ་བ་དང༌། བྱིས་པ་འགའ་རེས། མི་
རིགས་གཞན་གྱི་སྐད་དང་ཡི་གེ་གང་ལའང་སྦྱང་བ་ཕར་ཞོག
མཐོང་ཐོས་ཙམ་ཡང་
མེད་ཀྱང་། རང་ཤུགས་ཀྱིས་ཤེས་པར་མ་ཟད། སྒྲ་དག་ཅིང་། སྒྲོས་གཙང་བའི་སྒོ་ནས་
སྨྲས་ཏེ། དགའ་ཞེན་ཞེ་དྲག་འབྱུང་གིན་ཡོད་པ་མ་ཟད། ཡུལ་སྲོལ་གོམས་གཤིས་དང༌།
གླུ་ལེན་བྲོ་གར་སོགས་ཚེ་འདིར། མཐོང་ཐོས་མྱོང་གསུམ་གང་ཡང་མེད་པའི་ཤེས་བྱའི་
རྣམ་གྲངས་མང་པོ་ཤེས་ཀྱིན་ཡོད་པ་འདི་ཡང་། ཚེ་རབས་སྔ་མར་ཤེས་བྱའི་གནས་དེ་
དག་ལ་གོམས་པ་ཟབ་པའི་རྐྱེན་གྱིས་བྱུང་བ་མིན་དོན་ཅི། གནས་ཚུལ་འདིའི་རིགས་ལ་
ཐུག་དུས་ཆོས་ཉིད་ཆོས་ཉིད་བ་ཟེར་བ་ལས་གཞན་པའི་རྒྱུ་མཚན་རྣམ་དག་རྡོག་
གཅིག་ཀྱང་འགོད་རྒྱུ་མི་རྙེད་པ་འདིའང་གནད་འགག་ཅིག་ཡིན་པ་གོ་བར་གྱིས།
དཔེར་ན། འུ་ཚོས། ཤེས་བྱ་ཆུང་ངུ་ཡི་གེ་ཀ་ལྟ་བུ་ངོས་ཟིན་པ་ལ་ངེས་པར་དུ། བློ་
དང་ཡུལ་གཉིས་འབྲེལ་འདྲེས་མི་ཉུང་བ་བྱེད་དགོས་ལ། ཁོང་ཚོས། བློ་དང་ཡུལ་གཉིས་
འབྲེལ་འདྲེས་ཅི་ཡང་བྱེད་མི་དགོས་པར་རང་ཤུགས་ཀྱིས་ངོས་ཟིན་ཐུབ་པ་དེ་ནི། ཚེ་སྔ་
མ་སྒྲུབ་པའི་མིག་མཐོང་ལག་ཟིན་གྱི་གནས་ཚུལ་གཞིར་བཞག་པའི་བདེན་དཔང་
204

ཚད་མའི་ལུགས་ཀྱི་མཐོ་རིས་དང་ཐར་བའི་རྣམ་གཞག་ལ་དཔྱད་པ།
འཁྲུལ་མེད་ཅིག་རེད་ཅེས་བཤད་ཆོག་ཆོག་ཡིན།
ཚེ་རབས་རྗེས་དྲན་གྱི་རིགས་པ་ལ། དུས་ད་ལྟའི་དབར་དུ་དངོས་གཙོ་སྨྲ་བ་དང༌།
འཕེལ་འགྱུར་བ་སུས་ཀྱང་འགྲེལ་བཤད་ཡིད་ཚིམས་པ་ཞིག་རྒྱག་ཐུབ་མེད་པ་བཞིན།
རིགས་པ་འདི་ལའང་། མིག་སྔར་ཁོང་ཚོ་སུས་ཀྱང་འགྲེལ་བཤད་སྐྱོན་ཐབས་མེད་པར་
ལྷག་པ་འདི་རྒྱུ་མཚན་སྟོབས་ལྡན་མིན་པར་སུ་ཡིས་སྙོན། ད་དུང་གསོ་རིག་སྨྲ་བ་དང་
ཚན་རིག་པ་འགའ་རེས། ཁྱད་མཚར་བའི་ཕྲུ་གུ་དེ་དག་སྐྱེ་དུས་ཀྱི་རང་བཞིན་དང་རྣམ་
འགྱུར་ལ་བརྟགས་ནས། གནས་ཚུལ་དེ་རིགས་ནི་གདོད་མའི་བག་ཆགས་ཀྱི་དབང་གིས་
བྱུང་བ་ཡིན་པའི་ལྟ་ཚུལ་བཏོན་འདུག་པ་འདི་ལའང་། གནད་དེ་ལ་ཟུག་ཡོད་པ་མིན་
འགྲོ།
མདོར་ན། ཚེ་སྔ་ཕྱི་ཟེར་བ་དེ་གཏན་མེད་རི་རྭ་ལྟ་བུར་གནས་པ་ཡིན་ཚེ། གོང་དུ་
བསྟན་པའི་སྔོན་གོམས་བག་ཆགས་ཀྱི་མཚན་མ་དེ་རིགས་དང༌། ཚེ་རབས་སྔོན་མ་དྲན་
པའི་གང་ཟག་རྡོག་གཅིག་ཀྱང་ཡོད་མི་སྲིད། དཔེར་ན། གསར་དུ་བཟོས་པའི་འཕྲུལ་
འཁོར་གྱི་མི་ལ་རྟགས་མཚན་དེ་རིགས་ཡོད་མི་སྲིད་པ་ནང་བཞིན་རེད།
སློབ་དཔོན་གྱིས། "འཁྲུལ་ཕྱིར་རླུང་སོགས་ཆོས་མ་ཡིན། །"ཞེས་པ་ནས། "འདི་ལ་ངེས་
པར་མཐོང་བའང་མེད།།"ཅེས་པའི་དབར་ཤོ་ལོ་ཀ་བཅུ་གཅིག་དང་ཚིགས་རྐང་བ་
གསུམ་གྱི་སྒོ་ནས། རྒྱུ་འབྲས་འཆོལ་བར་ཐལ་བ་དང་། རྒྱུ་འབྲས་ཕྱིན་ཅི་ལོག་ཏུ་ཐལ་
བ། འབྲས་བུ་གཅིག་ཏུ་ངེས་པར་ཐལ་བ་དང༌། ཆགས་སོགས་ཀྱིས་བསྡུས་པའི་རྣམ་
རྟོག་རྣམས་ཕྱི་རོལ་དོན་གྱི་གཞན་དབང་ཅན་མ་ཡིན་པར་ཐལ་བ་དང་། སེམས་ཅན་
གསར་སྐྱེ་ཡོད་ན། ཆགས་སོགས་བྲལ་བའི་སེམས་ཅན་སྲིད་པར་ཐལ་བ་དང༌། ཆགས་
སྡང་རྨོངས་གསུམ་ཡ་བྲལ་དུ་བྱུང་བའི་སེམས་ཅན་ཡོད་པར་ཐལ་བར་འཕངས་པ་
རྣམས་ལ་ལན་དོན་མཐུན་ཞིག་རྙེད་དགོས་པར་རིགས་མོད། དེང་གི་རྟོགས་སད་པའི་
ཁྲོད་ན་འདི་དག་ལ་ལན་དོན་མཐུན་སློག་མཁན་ཕར་ཞོག གཞུང་གང་ན་གསུངས་ཡོད་
205

ལོག་རྟོག་ཕྱིར་ཟློག
གོ་མཁན་ཞིག་ཀྱང་ཕལ་ཆེར་མི་རྙེད་པའི་ཚོད་དུ་ལྷུང་ཡོད།
སྐྱེ་བ་སྔ་མ་སྒྲུབ་པའི་དྲན་པའི་རྟགས།
ཚ།༽ བཞི་པ་ཚེ་རབས་རྗེས་དྲན་གྱི་རིགས་པ་འདི་རྟོག་པ་འོག་འགྱུ་ཙམ་མིན་པར་མིག་མཐོང་
ལག་ཟིན་གྱི་གནས་ཚུལ་གཞི་ལ་བཞག་ནས་བཀོད་པ་ཡིན་འདུག་པས་དཔྱད་དགོས། དུས་ད་ལྟའི་བར་
དུ་དངོས་གཙོ་སྨྲ་བ་དང༌། འཕེལ་འགྱུར་སྨྲ་བ་སུས་ཀྱང་འགྲེལ་བཤད་བློ་ཡིད་ཚིམས་པ་ཞིག་བརྒྱབ་
ཐུབ་མེད་མོད། ཚན་རིག་གི་ཤེས་ཚད་གོང་འཕེལ་དུ་ཕྱིན་ཚེ་ནམ་ཞིག་བློ་ཡུལ་འདས་པའི་གསང་བ་
ཞིག་རྙེད་སྲིད་པ་ཡིན། ཞེས་ཟེར།
ར།༽ ལེའུ་གཉིས་པའི་སྐབས་འདིར། ཚེ་རབས་རྗེས་དྲན་གྱི་རིགས་པ་འདི་ལོགས་སུ་
བགར་ཏེ་མ་བསྟན་པའི་རྒྱུ་མཚན་ནི། གོང་དུ་བཀོད་པའི་གོམས་པའི་རྟགས་ཁྱད་པར་
པའི་ནང་དུ་འདུས་ཡོད་པའི་གནད་ཀྱིས་རེད། དེ་ཡང་། འཚོ་བ་དངོས་ཀྱི་ངོས་ལ་དཔྱད་
ན། ཚེ་རབས་རྗེས་སུ་དྲན་པའི་མི་དག་ནི་ཆོས་ལུགས་དར་ཁྱབ་ཆེ་བའི་ཡུལ་ལུང་ག་གེ་
མོ་དང༌། ཆོས་པ་ཚོས་དབང་སྒྱུར་བཏང་ཚར་བའི་ཁོར་ཡུག་བྱེ་བྲག་པ་རྐྱང་རྐྱང་ནས་
རྙེད་པ་ཞིག་རྐང་ནས་མིན་ཏེ། ཨ་རིའི་ཝེ་ལྗི་ནི་ཡ་སློབ་ཆེན་གྱི་དགེ་རྒན་ཆེན་མོ་ < ཆ
#*#+ > འབུམ་རམས་པ་ཧྲི་ཏིའུ་བིན་སུན་༡༩༡༨~༢༠༠༧ཁོང་གིས། མི་ལོ་བཞི་
བཅུ་ལྷག་གི་ནང་དུ་འཛམ་གླིང་ཤར་ནུབ་ཀྱི་ཡུལ་གྲུ་ཁག་ནས་རྙེད་པའི་ཚེ་སྔོན་རྗེས་སུ་
དྲན་པའི་མི་གྲངས་སྟོང་ཕྲག་གསུམ་གྱི་དཔེ་མཚོན་རྣམས་དང་།
མཁན་ཆེན་ཚུལ་
ཁྲིམས་བློ་གྲོས་ཀྱི་གསུང་རྩོམ་༼སྐྱེ་བ་སྔ་ཕྱིའི་རྣམ་བཞག་སྲིད་པ་གསལ་བའི་མེ་ལོང༌།༽
སོགས་སུ་ཆོས་ལུགས་གང་ལའང་འབྲེལ་བ་གཞི་ནས་མེད་པའི་དཔེ་མཚོན་གསལ་ཐག་
ཆོད་པ་མང་དུ་དྲངས་ཡོད་པ་ཀུན་ལ་གསལ་བའི་ཕྱིར་རོ། །
ད་དུང་། ཤིན་ཏུ་གསལ་བའི་དཔེ་མཚོན་ཞིག་ལ། manylives many masters brian l.weiss
ཨ་རིའི་སེམས་ཁམས་རིག་པའི་སྨན་པ་འབུམ་རམས་པ་གྲགས་ཅན་པོ་ལེ་ཨིན་མིའི་སིས།
ཕྱོགས་བསྒྲིགས་ཡོངས་བསྒྲགས་གནང་བའི་དཔེ་དེབ་༼ཚེ་སྔོན་དང་ཚེ་འདི།༽ཞེས་
206

ཚད་མའི་ལུགས་ཀྱི་མཐོ་རིས་དང་ཐར་བའི་རྣམ་གཞག་ལ་དཔྱད་པ།
པའི་ནང་གི་སྐྱེ་བ་བཅུ་བདུན་ཕྱིར་དྲན་བྱས་པའི་མྱོང་ཁྲིད་ཅེས་པ་ལས། གནད་དོན་
གང་མང་ཞིག་གསེད་བཀྲོལ་བཏང་བ་ལྟར་རེད།
དེ་ཡང་ཚེ་སྔོན་མ་དྲན་པའི་ནད་པ་དང་། བརྟག་དཔྱད་བྱེད་མཁན་གྱི་སྨན་པ་དག་
ནི། ཆོས་ལུགས་ལ་འབྲེལ་བ་གཞི་ནས་མེད་པར་མ་ཟད། སྨན་པ་དེ་ནི་ཚན་རིག་པ་ཞིག་
ཡིན་སྟབས། དང་ཐོག་ཚེ་སྔོན་དྲན་པའི་བུ་མོའི་སྐད་ཆ་དེའི་སྐོར་ལ་ཡིད་ཆེས་རྩད་ནས་
མ་བྱས་ཤིང་། གནས་ཚུལ་དེའི་རིགས་ཐོག་མར་སྒྲ་ཕབ་ནས་ལོ་ཁ་ཤས་ཀྱི་རིང་ལ་གསང་
བའི་ཚུལ་དུ་བསྐྱུར་བ་རེད། འོན་ཀྱང་། རྗེས་སུ་དངོས་ཡོད་ཀྱི་གནས་ཚུལ་ཡིན་པའི་སྒྲུབ་
བྱེད་མང་དུ་རྙེད་པས་སྣང་མེད་དུ་གཞག་ཐབས་མེད་མཐར།
གནས་ཚུལ་དེའི་སྐོར་
ཡིག་ཐོག་ཏུ་ཆད་ལྷག་མེད་པར་བཀོད་ནས་པར་འགྲེམ་བྱས་པ་ཡིན་ཚུལ་བཤད་ཡོད།
དེབ་དེའི་ནང་དུ་གསལ་བའི་ནད་པ་གེའི་སི་ལིང་གིས། དྲན་ཚུལ་དེ་ཡང་མོའི་ཚེ་
སྔོན་མའི་སྐབས་ཀྱི་གྲོགས་པོ་དང་། ཁྱིམ་མི། ཁོར་ཡུག ཡུལ་སྲོལ་གོམས་གཤིས་ཐམས་
ཅད་བརྙན་འཕྲིན་དུ་ཤར་བ་ལྟར་གསལ་ཐག་ཆོད་ཅིག་དྲན་ཚུལ་བཤད་འདུག འདི་
དག་ཐམས་ཅད་རྨི་ལམ་ནང་ནས་རྗེས་ཕྱོགས་ཀྱི་དོན་དག་མངོན་གསལ་འོང་བ་ལྟར།
མཐའ་གཅིག་ཏུ་ཡུལ་དེ་དག་བརྒྱུད་དགོས་པའི་ངེས་པ་མེད་ཅེས་བཤད་ན་འགྲོ་བ་
སེམས་ཅན་སུ་ཞིག་གི་རྣ་བར་འགྲོ་སྲིད།
རྒན་པོའི་རྣམ་ཤེས་འདི་གཞོན་དུས་ཀྱི་ཤེས་པའི་རྫས་རྒྱུན་ཡིན་པའི་སྒྲུབ་བྱེད་གང་
སྔོན་གྱི་བྱས་ཚད་སྒྲུབ་ཚད་དག་གསལ་བོར་དྲན་པ་ལས་གཞན་ཞིག་
ཞིག་ཡིན་ཏེ།
དགོད་རྒྱུ་ཨེ་ཡོད། གལ་ཏེ། གོང་གི་མཚན་མ་དག་དང༌། ཆགས་སོགས་གོམས་པའི་བློ་
རྣམས་ནི། རིགས་འདྲ་སྔོན་སོང་གི་རྒྱུ་ལས་བྱུང་བ་མ་ཡིན་པར། འབྱུང་བཞིའི་རྡུལ་
འབའ་ཞིག་ལས་གསར་དུ་སྐྱེས་པ་ཡིན་པར་དམ་བཅས་ཕན་ཆོད། གོམས་པ་ཁྱད་པར་
ཅན་ལས་བྱུང་བའི་ཚེ་རབས་རྗེས་སུ་དྲན་པའི་གང་ཟག་རྡོག་གཅིག་ཀྱང་འབྱུང་མི་
རིགས་དགོས་ནའང་། དེ་ནི་སྐྱེ་བོ་འབུམ་ཕྲག་དུ་མའི་ཉམས་མྱོང་དང་འགལ་བར་འགྱུར་
207

ལོག་རྟོག་ཕྱིར་ཟློག
བས། དང་ཐོག་འགལ་བ་འདི་འདུམ་འགྲིག་མ་བྱུང་དབར་དུ། སྐྱེ་བ་སྔ་ཕྱི་གཏན་མེད་
དུ་འདོད་པའི་ལྟ་གྲུབ་ཀྱི་སྙིང་དོན་ཤོར་ཚར་བ་གོ་བར་གྱིས།
མདོར་ན། རིགས་འདི་ལ་ད་དུང་དག་མི་སྟེར་ཟེར་བ་ནི། མངོན་སུམ་དང་འགལ་
ཞིང་། དངོས་ཡོད་ལ་བསྙོན་པ། སྐྱེ་བོ་འབུམ་ཕྲག་དུ་མའི་ཉམས་མྱོང་དང་འགལ་བ།
ཚན་རིག་གི་ལྟ་བ་གསར་བ་དང་འགལ་བ། གཏན་ཚིགས་ཤིན་ཏུ་མ་ངེས་པའི་སྐྱོན་དག་
གིས་གོས་ཡོད་པ་སྐྱེ་བ་སྔ་ཕྱིའི་རྣམ་གཞག་སྲིད་པ་གསལ་བའི་མེ་ལོང་ལས་རྒྱས་པར་
གསུངས་པ་ལྟར་རེད། དྲང་བདེན་དྲང་བདེན་ཟེར་ཞོར་དུ། དེ་འདྲ་ཨེ་ཡིན། འདི་འདྲ་
ཡིན་སྲིད། འདི་ཡིན་ནམ། དེ་མིན་ནམ་ཞེས་རྐང་མི་ཚུགས་པའི་གཏམ་སྣ་ཚོགས་སྨྲ་
དགོས་བྱུང་བ་འདི། ཆེས་ཉམ་ཐག་ཅིང་ཉག་ཕྲ་བའི་བཟོ་ལྟ་དགོད་བྲོ་བ་ཞིག་མིན་འགྲོ
དགེ་སྡིག་འདོར་ལེན་བྱེད་པའི་དགོས་པ།
ཚ།༽ འཁོར་བ་ཐོག་མེད་དུ་འདོད་པ་དང༌། དགེ་སྡིག་སྤང་བླང་སྨྲ་བ་འདི་ལ་ནང་འགལ་ཞིག་
ཀྱང་འདུག་སྟེ། ཐོག་མེད་ནས་བསགས་པའི་ལས་ལ་འཛད་པའི་མཐའ་མི་དམིགས་ན་ད་གསར་དུ་དགེ་
བ་མ་བྱས་ཀྱང་ཉུང་དུ་འགྲོ་རྒྱུ་དང༌། སྡིག་པ་བསགས་ཀྱང་མང་དུ་འགྲོ་རྒྱུ་མེད་པའི་ཕྱིར་དགེ་སྡིག་
འདོར་ལེན་བྱེད་པ་ལ་དགོས་ནུས་ལྷག་པོ་ཅི་ཞིག་ཡོད། ཅེས་ཟེར།
ར།༽ དྲང་མོར་བཤད་ན། ཚེ་རབས་ཐོག་མེད་ནས་བསགས་པའི་ལས་འབྲས་ལ་
བསྡོམས་རྩིས་ཁྲིག་ཁྲིག་ཅིག་སུས་ཀྱང་རྒྱག་ཐབས་མེད་པས། རྫ་འཕྲང་ནས་བབ་པའི་ཆུ་
རྒྱུན་ལྟ་བུའི་དགེ་སྡིག་གི་རྣམ་རྟོག་ཕྲ་མོ་ཚུད་ཆད་ལ། དགེ་བ་དུ་ཡོད། སྡིག་པ་འདི་ཡོད་
ཅེས་འབྲི་ནག་རྡང་རྩིས་བྱས་འདྲར་གྲངས་གཟུང་མི་ནུས་པ་ནི་ཏག་ཏག་ཡིན། འདི་གཙོ་
བོ་དགེ་སྡིག་གི་ཡ་མཐའ་ཐུག་མེད་ཡིན་པའི་གནད་ཀྱིས་ཡིན་པས་ན། འཁོར་བ་ཐོག་
མེད་འདོད་པ་དག་གི་ལུགས་ལ་དགེ་མཚན་ཞིག་ཏུ་གྲུབ་པ་ལས། སྐྱོན་གྱི་ཆར་ཅི་ཡང་
འགྲོ་ཚུལ་མེད། དགེ་སྡིག་གི་གྲངས་ཀ་ཏག་ཏག་ཅིག་འཇོག་རྒྱུ་ཡོད་ཚེ། འཁོར་བ་ཐོག་
མེད་དུ་འདོད་པའི་ལྟ་ཚུལ་དེ་འགྲུབ་ཐབས་མེད་པ་གོ་བར་གྱིས།
208

ཚད་མའི་ལུགས་ཀྱི་མཐོ་རིས་དང་ཐར་བའི་རྣམ་གཞག་ལ་དཔྱད་པ།
དགེ་སྡིག་འདོར་ལེན་བྱེད་པའི་དགོས་པ་ནི། དགེ་བ་མ་སྐྱེས་པ་རྣམས་སྐྱེས་པ་དང༌།
སྐྱེས་ཟིན་རྣམས་མཐར་ཕྱིན་རྒྱུ་དང༌། སྡིག་ལས་མ་སྐྱེས་པ་རྣམས་མི་སྐྱེ་བ་དང་། སྐྱེས་
ཟིན་རྣམས་མཚམས་གཅོད་རྒྱུ་དེ་ཡིན་ལ། །དེ་ཡང་གཙོ་བོ། དེང་ཕྱིན་ཆད་དགེ་བ་མ་
བྱས་ན་བྱས་ཟིན་གྱི་དགེ་བ་རྣམས་མཐའ་མེད་དུ་འཕེལ་ཚུལ་གཞི་ནས་མེད་ལ། སྡིག་པ་
མི་མཐུད་དུ་གསོག་བཞིན་སྡིག་ལས་ཀྱི་རྒྱུན་གཅོད་ཚུལ་གཏན་ནས་མེད་པས། ། དགེ་
སྡིག་འདོར་ལེན་བྱེད་པར་དགོས་ནུས་ལྷག་པོ་ཡོད་ས་ཨེ་རེད་སྙིམ་པ་བྲང་ཁར་བཞག་
སྟེ་མནོ་བསམ་ཞིབ་ཏུ་གཏོང་རོགས།
ཐོག་མེད་ནས་བསགས་པའི་ལས་ལ་འཛད་པའི་མཐའ་མི་དམིགས་པ་དེ། གསར་དུ་
དགེ་བ་མ་བྱས་ཀྱང་ཉུང་ངུར་འགྲོ་རྒྱུ་དང༌། སྡིག་པ་བསགས་ཀྱང་མང་དུ་འགྲོ་རྒྱུ་མེད་
པའི་སྒྲུབ་བྱེད་དུ་བཀོད་པ་འདི་ལ། མི་ཁ་དང་འུར་གྱི་རྗེས་སུ་མ་སྙེག་པར་གཏན་ཚིགས་
ཀྱི་སྲང་ལ་འཇོལ། དཔྱོད་ཤེས་ཀྱི་མིག་གིས་ལྟོས་དང་། དགེ་སྡུག་གི་རྣམ་གཞག་ལ་ངེས་
པ་འདྲོངས་ཡོད་ཚོད་ཨེ་འདུག ཐོག་མེད་ནས་བསགས་པའི་ལས་ལ་འཛད་པའི་མཐའ་
མི་དམིགས་པ་དེ། སྐུ་ཞབས་ཁྱེད་ཀྱིས་སྒེར་གཅོད་བྱས་པ་ཙམ་ལས། ནང་པའི་ཆོས་
གཞུང་གང་ནའང་མེད་ཐག་ཆོད་ཡིན་པར་མ་ཟད། ཐོག་མེད་ནས་བསགས་པའི་སྡིག་
པའི་ལས་ལ་འཛད་མཐའ་ཡོད་པ་ཐེག་པ་ཆེ་ཆུང་ཀུན་ལ་ཡོངས་གྲགས་ཡིན་པས་སོ། །
དགེ་སྡིག་སྤང་བླང་གི་དམིགས་ཡུལ་ལམ་དགོས་པ་དེ་ནི།